Noi am fi vrut să voteze tot așa și fi-mea, care lucră pentru străini, la multinațională, acolo, la București, da’ mă ascultă împielițata?! Nu și nu, că Pesedeu’ e corupt și matale ești d’ăsta… cum îi zice… infractor!  A mers și la miting, când era geru’ ăl mare, a scris pe-o bucată de carton că ăsta cu mustață ne-o furat o rață, eu așa am auzit, da’ nu mai aud bine c-o ureche de pe vremea ceapeului și cu ailaltă de acu’ doi ani, de la seceriș, că știi matale cum e cu bătrânețea asta… Nepoți am doi, da’-s plecați unde-o-nțărcat mutu’ iapa.